CELEX: 62020TN0011
Language: ro
Date: 2020-01-09 00:00:00
Title: Cauza T-11/20: Acțiune introdusă la 9 ianuarie 2020 – Paravan/EUIPO - paragon (Paragon)

2.3.2020   
            
            
               RO
            
            
               Jurnalul Oficial al Uniunii Europene
            
            
               C 68/59
            
         
      Acțiune introdusă la 9 ianuarie 2020 – Paravan/EUIPO - paragon (Paragon)
      (Cauza T-11/20)
      (2020/C 68/67)
      Limba în care a fost formulată acțiunea: germana
      
         Părțile
      
      
         Reclamantă: Paravan GmbH (Pfronstetten-Aichelau, Germania) (reprezentanți: I. Jung și L. Delpy, Rechtsanwälte)
      
         Pârât: Oficiul Uniunii Europene pentru Proprietate Intelectuală (EUIPO)
      
         Cealaltă parte din procedura care s-a aflat pe rolul camerei de recurs: paragon GmbH & Co. KGaA (Delbrück, Germania)
      
         Datele privind procedura în fața EUIPO
      
      
         Titularul mărcii în litigiu: cealaltă parte din procedura care s-a aflat pe rolul camerei de recurs
      
         Marca în litigiu: marca Uniunii Europene verbală Paragon – marca Uniunii Europene nr. 3 705 051
      
         Procedura care s-a aflat pe rolul EUIPO: procedură de declarare a nulității
      
         Decizia atacată: Decizia Camerei a patra de recurs a EUIPO din 29 octombrie 2019 în cauza R 28/2019-4
      
         Concluziile
      
      Reclamanta solicită Tribunalului:
      
                  —
               
               
                  anularea deciziei atacate și menținerea deciziei diviziei de anulare a EUIPO din 10 decembrie 2018 în procedura de declarare a nulității nr. 14 618 C privind marca Uniunii Europene Paragon nr. 3 705 051;
               
            în subsidiar,
      
                  —
               
               
                  modificarea deciziei atacate prin anularea deciziei diviziei de anulare a EUIPO din 10 decembrie 2018, în măsura în care marca Uniunii Europene Paragon nr. 3 705 051 a fost revocată, cu efect la 14 martie 2017, pentru următoarele produse: „părți de caroserie pentru reglajul autovehiculelor destinate transportului terestru; microfoane pentru utilizarea kiturilor «mâini libere» ale telefoanelor mobile pentru autovehicule destinate transportului terestru; ceasuri pentru autovehicule destinate transportului terestru”;
               
            
                  —
               
               
                  obligarea EUIPO la plata cheltuielilor de judecată, inclusiv a celor efectuate în procedura din fața camerei de recurs.
               
            
         Motivele invocate
      
      
                  —
               
               
                  încălcarea articolului 58 alineatul (1) litera (a) și alineatul (2) din Regulamentul (UE) 2017/1001 al Parlamentului European și al Consiliului;
               
            
                  —
               
               
                  în subsidiar, încălcarea articolului 58 alineatul (2) din Regulamentul (UE) 2017/1001 al Parlamentului European și al Consiliului.